# Gode råd til Fysik A skriftlig eksamen.

* Start med at læse/skimte hele opgavesættet igennem.
* Start hver opgave med at skrive et par stikord på et kladdepapir sammen med alle de oplysninger i har fået med fysik symboler. Tegn evt. nogle skitser af situationen. Dette kan være en stor hjælp til at komme i gang med opgaven.
* I må bruge bøger, noter og gamle opgaver som vi har arbejdet med. Alt dette skal lægge organiseret lokalt på jeres computer.
* Hvis du går i stå, så læs i bogen eller dine noter. Evt. kan du finde en gammel opgave som ligner. Brug dit kladdepapir til at skrive relevante ting ned.
* Til hver opgaver skal du starte med at skrive 2-3 sætninger (typisk), så det er tydeligt, hvad din tankegang er.
* Husk at en velvalgt tegning eller en formel med lidt forklaring ofte kan erstatte meget komplicerede sætninger.
* Ved beregninger skal du skrive hvilken formel du anvender, sætte størrelser ind i formlen og skrive resultatet.
* Husk at antal betydende cifre på resultatet skal være det mindste antal betydende cifre i de oplyste værdier. Husk 7500 har 4 betydende cifre medens 7,5 har to. Brug præfikser, der er en oversigt i fysik i overblik. Skriv 14 nm og ikke .
* Husk også at enheden er vigtig. Normalt er SI-enheder gode at anvende, undtagelser er atomfysik og kernefysik hvor man oftere anvende eV hhv. MeV som energi enheder. Samt kosmologi hvor afstande måles i lysår (eller pc) og f.eks Hubble konstanten typisk måles i enheden km/s/Mly.
* Husk dokumentation, det kan være ved videoanalyse eller ved aflæsning på en graf, en trekant man regner i, et kraftdiagram etc.
* Husk argumentation, hvor du gør det klart, hvad du antager og anvender og hvorfor din løsning er rigtig.

Hvad kræves der i videoanalyse opgaver?

1. Beskriv hvad din plan for videoanalysen er. Her må du gerne argumentere for den teoretiske viden som kan hjælpe dig til at lave videoanalyse af data (hvilken regression du vælger). Dette kunne f.eks være. ”Da det er et frit fald ved jeg at stedfunktionen kan skrives på formen; s(t)=….., derfor laver jeg regression til et andengradspolynomium”
2. Forklar kort hvad du gør for at starte videoanalysen, f.eks kalibrering af målestokken og billedhastighed (fps : frames per sekund).
3. Dokumenter din videoanalyse, dvs. et billede af video med mærkede punkter samt et billede af data med den valgte regression.
4. Lav dine beregninger og husk at forklare tankegangen.

Hvad kræves der i billedanalyse opgaver?

OBS: Pas på. Man må ikke lave billedanalyse på en skitse, det skal være et rigtigt billede.

1. Lav opmåling af afstand(e) og marker det på billedet.
2. Som dokumentation indsættes billedet med dine opmåling på.
3. Husk at angive antagelser: f.eks personer vejer 60 kg, der er ingen luftmodstand etc.